**UPUTSTVO ZA PRIPREMU RUKOPISA**

**DIGITALNE MEDIJSKE TEHNOLOGIJE I DRUŠTVENO-OBRAZOVNE PROMENE**

Molim Vas da pažljivo pročitate ovo uputstvo i u svim segmentima prilagodite svoj rad zahtevima koji su ovde navedeni.

SADRŽAJ

[FORMATIRANJE TEKSTA 2](#_Toc120918161)

[OBAVEZNI ELEMENTI RADA 2](#_Toc120918162)

[CITATI U TEKSTU 5](#_Toc120918163)

[SPISAK LITERATURE 8](#_Toc120918164)

[FUSNOTE 14](#_Toc120918165)

[SKRAĆENICE 14](#_Toc120918166)

[TABELE I GRAFIKONI 14](#_Toc120918167)

[REZULTATI STATISTIČKIH TESTOVA 16](#_Toc120918168)

## FORMATIRANJE TEKSTA

**OBIM:** Maksimalni obim radova, uključujući sažetak i spisak literature, fusnote i priloge je 9.000 reči.

**FONT:** Times New Roman

**VELIČINA SLOVA:** 12 pt za sve elemente rada izuzev sažetka i ključnih reči koje su 11 pt

**RAZMAK IZMEĐU REDOVA**: Single

**FORMAT**: A4; sve margine: 2,54 cm (Margins→Normal)

Pasusi su uvučeni 1,25 cm u odnosu na osnovni tekst

Rad se predaje sa paginacijom, bez posebnih okvira i bez rastavljanja stranica ili odeljaka (page break i section break).

## OBAVEZNI ELEMENTI RADA

**Naslovna strana**

Ime i prezime[[1]](#footnote-1)

Odsek/Departman/Odeljenja

Univerzitet

Grad, Zemlja

**NASLOV RADA[[2]](#footnote-2)**

**APSTRAKT** na srpskom jeziku (ili jeziku kojim se rad pisan) navodi se pre osnovnog teksta (veličina slova 11 pt, prored Single). Sažetak od 200 do 250 reči sadrži cilj rada, primenjene metode, glavne rezultate i zaključke. Sažetak se ne deli na pasuse.

**KLJUČNE REČI** na srpskom jeziku (ili jeziku kojim se rad pisan) navode se ispod sažetka. Rad može imati do 10 ključnih reči.

Primer:

|  |
| --- |
| **Apstrakt:** Cilj rada je da istraži ekonomski položaj lokalnih medija Nišavskog okruga i kapacitete lokalnog medijskog tržišta. U radu su korišćeni rezultati istraživanja koji su dobijeni dubinskim intervjuima sa urednicima 20 lokalnih medija. Neki od sagovornika su urednici izdanja ili programa. Rezultati istraživanja potvrđuju loš ekonomski položaj istraživanih medija. Većina lokalnih medija ima probleme u poslovanju, najčešće ezistencijalne i kadrovske, a lokalno medijsko tržište je malo i siromašno. Rezultati istraživanja pokazuju da polovina medija ima kadrovske probleme, stalno ili povremeno. Lokalnim medijima Nišavskog okruga nedostaju novinari, snimatelji i montažeri. Velikih oglašivača skoro da nema u lokalnim medijima. Ipak, više od polovine medija iz uzorka ima pozitivne rezultate poslovanja, dok ostali ,,opstaju”. Većina medija zaposlenima isplaćuje minimalac ili plate ispod republičkog proseka. Svi lokalni komercijalni mediji koriste sredstva namenjena projektnom sufinansiranju javnog interesa iz gradskih, opštinskih i republičkog budžeta, ali većina njih nije zadovoljna dobijenim sredstvima. Slično kao u svetu, preseljenje publike na internet, gde se građani informišu zahvaljujući onlajn medijima, smanjuje tiraže, rejting i prihode lokalnih medija u Nišavskom okrugu, ali većina sagovornika u našem istraživanju istakla je da je najveći problem siromašno lokalno medijsko tržište*.*  **Ključne reči:** lokalni mediji, ekonomija medija, novinarstvo, medijsko tržište, projektno sufinansiranje. |

**OSNOVNI TEKST** treba da sadrži numerisane naslove poglavlja (u „rečeničnoj” formi, tj. sa velikim početnim slovom, veličina slova 12 pt, bold, centralno poravnanje) i podnaslove (u „rečeničnoj” formi, kurziv; veličina slova 12 pt, bold, levo poravnanje);

Primer:

|  |
| --- |
| 1. **UVOD**   **2. TEORIJSKI OKVIR**  **2.1. *U potrazi za novim tržišnim modelom***  **2.2. *Medijsko tržište i novinarski profesionalizam***  **3. METOD**  **4. REZULTATI**  **5. ZAKLJUČAK** |

**IZVORI** (veličina slova 12 pt, bold, levo poravnanje) iz kojih je građa ekscerpirana navode se pre literature na isti način kao i literatura. Autor treba da navede samo one izvore na koje se pozivao u tekstu, a ne celokupnu analiziranu građu.

**LITERATURA** (veličina slova 12 pt, bold, levo poravnanje); navodi se samo ona na koju se autor pozivao u radu.

Primer:

|  |
| --- |
| **Literatura**  Drašković, B., i Prodanović, D. (2017). Alternativni izvori finansiranja medijske produkcije: studija slučaja alternativnog onlajn audio formata ,,Alarm’’. U D. Pralica i N. Šinković (ur.), *Digitalne medijske tehnologije i društveno-obrazovne promene 7* (str. 61–71). Novi Sad: Filozofski fakultet.  Evens, T., Raats, T., & Bjorn von Rimscha, M. (2017). Business Model Innovation in News Media Organisations, *Journal of Media Business Studies*, *14*(3), 167–172.  Gruhonjić, D., Šinković, N., i Kleut, J. (2018). Ka evaluaciji modela projektnog finansiranja medijskih sadržaja u Srbiji. U A. Milojević & R. Veljanovski (ur.), *Verodostojnost medija: Odnos finansiranja i sadržaja* (str. 11–30). Beograd: Fakultet političkih nauka i Čigoja štampa.  Hrnjić Kuduzović, Z. (2018). Interefikacijska perspektiva odnosa urednika prema informacijskim subvencijama. U A. Milojević i R. Veljanovski (ur.), *Verodostojnost medija: Odnos finansiranja i sadržaja* (str. 197–213). Beograd: Fakultet političkih nauka i Čigoja štampa.  Čupić, Č. (1998). *Duh vedrine: kultura protesta – protest kulture*. Beograd: Fakultet političkih nauka |

**PODACI NA ENGLESKOM JEZIKU**

Ime i prezime autora u izvornog grafiji.

NASLOV TEKSTA na engleskom jeziku navodi se ispod spiska literature, 11 pt, bold.

Apstrakt na engleskom jeziku. Veličina slova 11 pt. Apstrakt treba da ima od 200 do 250 reči. Apstrakt se ne deli na pasuse.

**Václav Štětka**

**FROM MULTINATIONALS TO BUSINESS TYCOONS: MEDIA OWNERSHIP AND JOURNALISTIC AUTONOMY IN CENTRAL AND EASTERN EUROPE**

**Abstract:** This article presents a comparative analysis of the changing patterns of media ownership in ten new EU member states from Central and Eastern Europe (CEE) and discusses the implications of these processes for media freedom and autonomy. Briefly outlining the history of internationalization of CEE media markets, it argues that the presence of Western-based multinational companies on the CEE media markets has been recently diminishing rather than further growing. In addition, a different type of actor has been gaining prominence on the CEE media map, unspotted or largely overlooked in most previous analyses, namely, local business elites acquiring stakes in news media. Combining secondary sources and field interviews with media experts and practitioners, this study explores the various practices of business and political instrumentalization of media by their local owners, often resulting in a constrained editorial independence and increasing intertwinement of the systems of media, politics, and economy in the region.

**Key words:**

## CITATI U TEKSTU

Citati se daju pod dvostrukim znacima navoda (u radu na srpskom „...”, u radovima na drugim jezicima u skladu s odgovarajućim pravopisom), a citati unutar citata pod jednostrukim znacima navoda (‘...’); poželjno je citiranje prema izvornom tekstu (originalu) uz zadržavanje izvorne grafije.

Kraći citati (do 40 reči) daju se unutar teksta, duži citati (više od 40 reči) izdvajaju se iz osnovnog teksta (uvučeni), sa izvorom citata datim na kraju.

Citiranje referenci integriše se u tekst na sledeći način:

* upućivanje na studiju: (Polovina, 1996);
* **upućivanje na određenu stranu studije:**
  + **u radu na srpskom jeziku:** (Polovina, 1996, str. 25); (Hallin & Mancini, 2004, str. 84)
  + **u radu na engleskom jeziku** (Polovina, 1996, p. 25); (Hallin & Mancini, 2004, p. 84)
* upućivanje na određeno izdanje iste studije: (Radovanović, 20033);
* upućivanje na studije istog autora iz iste godine: (Bugarski, 1986a; 1986b);
* studije istog autora navode se hronološkim redom: (Halle, 1959; 1962);
* ako navodite više radova, oni treba da budu dati abecednim redosledom (Bugarski, 1986; Radovanović, 2003; Polovina, 1996)
* nemojte koristiti (Ibid) i (Ibidem)
* ako je iz konteksta jasno koji je autor citiran, u parentezi nije potrebno navoditi njegovo prezime.

**Primer:**

Milorad Radovanović (2003) izdvaja tri opšta oblika funkcionalnog raslojavanja jezika: disciplinarno, situaciono i profesionalno.

* upućivanje na studiju **dvaju autora:** (Jovanović i Petrović, 2011);

Ukoliko je u pitanju referenca na engleskom jeziku, umesto „i” navodi se „&”, npr. (Costa & McCrae 1992); u referencama na drugim jezicima koriste se odgovarajući ekvivalenti.

* upućivanje na studiju koja ima **3 i više autora**: u prvom i u kasnijim navodima koriste se prezime prvog autora i skraćenica „et al.”; npr., na engleskom jeziku su autori (Roberts, Bogg, Walton, Chernyshenko & Stark, 2004), navode se kao (Roberts et al., 2004); na srpskom jeziku autori si (Novović, Biro i Nedimović, 2011), a navode se kao (Novović et al., 2011).
* Ukoliko dve studije iz iste godine imaju istog prvog autora, a ostali su različiti, treba navesti onoliko imena autora koliko je potrebno da bi se reference mogle jasno razlikovati u tekstu. Na primer, reference (Black, White, Brown & Green, 1991) i (Black, Brown, White & Green, 1991) imaju istog prvog autora i istu godinu izdanja. U ovom slučaju, u tekstu bi se navodile kao (Black, White et al., 1991) i (Black, Brown et al., 1991).
* Kada se autori nabrajaju u tekstu, ispred imena poslednjeg autora koristi se veznik „i” (npr. „Black, Brown i Red (1994) smatraju ...”). Pri navođenju reference na engleskom jeziku u zagradi ispred imena poslednjeg autora koristi se znak „&” (npr. Black, Brown & Red 1994).
* ako se upućuje na **više studija različitih autora**, podatke o svakom sledećem odvojiti tačkom i zarezom, npr. (From, 2003; Nastović, 2008); studije se navode takođe hronološkim redom;
* u radovima na srpskom jeziku **imena stranih autora** u parentezi navode se u originalnoj grafiji, a van parenteze se transkribuju: npr. Svicer (Sweetser, 1990) smatra…; u radovima na drugim jezicima u oba slučaja ostaje izvorna grafija.
* ako studija **nema autora**, izvor se navodi prema naslovu ili prvim dvema rečima naslova. Naslovi knjiga i izveštaja navode se u kurzivu, a nazivi članaka u časopisima, novinama ili zbornicima se stavljaju pod znake navoda.

**Primer:**

…na tri od osam fotografija („Ovo nije studentski bunt, već politički protest zbog izbornog rezultata”, 2019) možemo videti

* ako autori nisu pojedinci već **organizacije**, **institucije, vladine agencije isl.** onda se njihovi nazivi navode na mestu autora. Puno ime organizacije je preporučljivo uvek navoditi, osim ako je ime predugačko. U tom slučaju treba ga navesti samo prvi put, a u nastavku teksta koristiti skraćenice:

**Primer:**

Centar za istraživanje, transparentnost i odgovornost (CRTA, 2016)

Prvo navođenje u parentezi (Centar za istraživanje, transparentnost i odgovornost [CRTA], 2016)

Naredni navod (CRTA, 2016)

* **Naslovi posebnih publikacija** koje se pominju u radu navode se u zagradi uz godinu izdanja.

**Primer:**

|  |
| --- |
| U evropskim dokumentima pluralizam je definisan strukturno i prema sadržaju (Council of Europe Recommendation, 2007). Podsticanje razvoja lokalnih medija jedan je od zadataka zemalja članica:  „Zemlje članice treba da podstaknu razvoj ostalih medija koji su kadri da pruže doprinos pluralizmu i raznovrsnosti i da obezbede prostor za dijalog. Ti mediji, na primer, mogu postojati u vidu opštinskih, lokalnih, manjinskih ili socijalnih medija. Sadržaj takvih medija mogu mahom, ali ne i isključivo, stvarati određene grupe u društvu i sadržaj može biti namenjen njima, opet ne isključivo, može pružati odgovor na njihove specifične potrebe i zahteve i može služiti kao činilac socijalne kohezije i integracije“ (Council of Europe Recommendation, 2007). |

* ako se navode **posredni izvori** (kada se preuzima izvor (primarni izvor) koji je naveden u drugoj publikaciji - sekundarnom izvoru) onda se samo sekundarni izvor navodi u spisku literature i u parentezi.

**Primer:**

Petrović je tvrdio da .... (prema Pavlović, 2000: 57)

* ako se citira izvor koji ne prikazuje broj strana, koristi se broj paragrafa ili naslova odeljka i broj paragrafa u tom odeljku.

**Primer:**

(Bogdanović, 2000, para. II)

## SPISAK LITERATURE

U spisku literature navode se samo reference na koje se autor pozvao u radu.

Reference se navode prema abecednom redu prezimena autora.

Svi redovi osim prvog uvučeni su za 1,5 com upotrebom tzv. „visećeg” (hanging) paragrafa (Format→paragraf→indentation→special: hanging).

Ukoliko rad sadrži nekoliko referenci čiji je prvi autor isti, najpre se navode radovi u kojima je taj autor jedini autor, po rastućem redosledu godina izdanja, a potom se navode radovi u odnosu na azbučni, odnosno abecedni red prvog slova prezimena drugog autora (ukoliko ima koautore).

Reference na srpskom jeziku navode se latinicom, dok reference radova na drugim jezicima zadržavaju originalnu grafiju

**Primeri:**

Келли, А. Дж. (2000). *Теория личности*. Санкт Петербург: Речь.

Липпман, У. (2004). *Общественное мнение*. Москва: Институт фонда „Общественное мнение“.

* Ako je u pitanju ***knjiga***, bibliografski podaci treba da sadrže:

Prezime, inicijale imena autora/urednika. (godinu izdanja). Naslov dela. Mesto izdavanja: Izdavač. Naslovi knjiga na engleskom jeziku pišu se u „rečeničnom” formatu, takođe u kurzivu. Ukoliko naziv knjige ima podnaslov, on može počinjati velikim slovom.

**Primeri:**

Bausch, P., Haughey M., & Hourihan M. (2004). We blog: Publishing online with weblogs. NY: L&A Associates.

Conway F., & Siegelman J. (2005). Dark hero of the information age. New York: Perseus Group.

Guerin, W. L. et al. (2005). A handbook of critical approaches to literature. New York: Oxford University Press.

Luman, N. (2001а). Društveni sistemi: Osnovi opšte teorije. Novi Sad: Izdavačka knjižarnica Zorana Stojanovića.

Luhmann, N. (2001b). Znanost društva. Zagreb: Politička kultura.

* **Poglavlje u zborniku** navodi se na sledeći način:

Luhman, N. (1986). The autopoiesis of social systems. In F. Geyer & J. Van.d. Teuwen (eds.), Sociocybernetic paradoxes: Observation, control and evolution of self-steering systems (pp. 172–192). London: Sage.

Milojević, A., i Ugrinić, A. (2011). Spremnost novinarske zajednice u Srbiji za tehnološke promene. U R. Veljanovski (ur.), Verodostojnost medija, dometi medijske tranzicije (str. 133–152). Beograd: Fakultet političkih nauka.

Naslovi stranih knjiga i zbornika treba da budu dati u „rečeničnoj formi”, sa početnim velikim slovom i ostalim malim. Ukoliko rad ima podnaslov, on se od naslova odvaja dvema tačkama, i počinje velikim slovom. Ukoliko zbornik ima samo jednog urednika, umesto eds. navodi se ed. U domaćim referencama ovog tipa, strana skraćenica ed. ili eds. treba da glasi „ur.”, a „In” –„U”.

* Ako je u pitanju ***članak u časopisu,*** neophodno je navesti sledeće podatke: Prezime, inicijale autora članka. (godinu izdanja). Naslov članka. Naslov časopisa, broj izdanja/volumena: brojevi strana.

**Primer:**

Luhmann, N. (1992). Autopoiesis: What is Communication? Communication Theory, *2*(3), 251–259.

Petrović, J., i Petrović, D. (2017). Konektivna akcija kao novi obrazac protestnog aktivizma. *Sociologija*, *59*(4), 405–426.

Naslovi članaka pišu se u „rečeničnom” formatu, u kom je samo prvo početno slovo veliko. Naslovi časopisa na engleskom jeziku pišu se tako da početna slova svih reči, izuzev veznika, budu velika. Nakon prezimena autora, uvek se stavlja zarez, kao i nakon inicijala (ukoliko ima više inicijala imena, zarez se stavlja nakon svih inicijala zajedno, a ne nakon svakog posebno). U domaćim referencama, znak „&” treba zameniti veznikom „i”. Kada se radovi na srpskom jeziku paginiraju, između brojeva se piše primaknuta crta, tj. crta bez belina (–), a ne crtica (-), npr. 220–250.

Ukoliko se sve sveske jednog broja časopisa paginiraju sukcesivno, **ne treba**navoditi broj sveske. Ukoliko se svaka sveska jednog broja časopisa paginira odvojeno, referenca treba da sadrži i broj sveske.

**Primer:**

Dweck, C. S., & John, A. T. (1986). Motivational processes affecting learning. *American Psychologist*, *41*(2), 26–37.

Stangor, C., & Ruble, D. N. (1987). Development of Gender Role Knowledge and Gender Constancy. *New Directions for Child and Adolescent Development*, *38*, 5–22.

* Referenca rada objavljenog u časopisu koji se izdaje isključivo u elektronskoj formi ima iste elemente kao referenca rada iz štampanog časopisa, ali se nakon broja stranica navodi doi broj. Ako rad nema doi broj, navodi se „Retrieved from” (za domaće reference „Preuzeto sa”) i veb adresa. Ako časopis izlazi i u štampanoj formi nije potrebno navoditi doi broj i veb adresu.

**Primer:**

Sykora, M., Elayan, S., & Jackson, T. W. (2020). A qualitative analysis of sarcasm, irony and related #hashtags on Twitter. *Big Data & Society*. <https://doi.org/10.1177/2053951720972735>

Denny, H., Nordlof, J., & Salem, L. (2018). “Tell me exactly what it was that I was doing that was so bad": Understanding the needs and expectations of working-class students in writing centers. *Writing Center Journal*, *37*(1), 67–98. Retrieved from <https://www.jstor.org/stable/26537363>

* **Veb dokument**. Za sve informacije sa **elektronskih medija** pored gore navedenih podataka treba navesti datum pristupanja informacijama, ime baze podataka ili tačnu veb adresu (URL).

Prezime, inicijali imena autora (godina). Naziv dokumenta (kurzivom). Datum kada je sajt posećen, internet adresa sajta. Ako je autor dokumenta organizacija, document se citira navođenjem naziva organizacije (godina). Naziv dokumenta (kurzivom). Datum kada je sajt posećen, internet adresa sajta

**Primeri:**

Degelman, D. (2000). APA Style Essentials. Retrieved October 16, 2002, from www.vanguard.edu/psychology

Sopensky, E. (2002). Ice rink becomes hot business. Austin Business Journal. Retrieved October 12, 2002, from <http://www.bizjournals.com/austin/stories/2002/10/14/smallb1.html>.

UN (1948). Univerzalna deklaracija o ljudskim pravima. Preuzeto 13. decembra 2020. sa http://www.ombudsman.co.me/docs/deklaracija\_o\_ljudskim\_pravima.pdf.

* Za navođenje članka u **štampanim medijima** potrebno je navesti i datum objave članka, kao i podatke o stranici na kojoj je članak plasiran. Za članke **u onlajn medijima**, nakon broja stranice navodi se i „Preuzeto sa” i veb adresa. Koristi se „str.” (ili „p.” ako su novine na stranom jeziku) kod navođenja broja strana. Ukoliko se navodi autor članka, izvor se navodi prema prezimenu autora. Ukoliko se ne spominje autor članka, izvor se navodi prema naslovu članka.

**Primer:**

Mišić, M. (2012, 12. februar). Ju-Es stil smanjio gubitke. *Politika*, str. 11.

Dobra najava za Kup (2020, 8. jun). *Politika*, str. 17.

Deo opozicije poslao zahteve RTS-u i REM-u (2018, 12. januar). *Tanjug*. Preuzeto 14. maja 2018. sa <http://www.rts.rs/page/stories/ci/story/1/politika/3000932/deo-opozicije-poslao-zahteve-rtsu-i-rem-u.html>

Kraljevo: Komšija policajac pretukao decu (2017, 19. novembar). *B92*. Preuzeto 27. maja 2018. sa <https://www.b92.net/info/vesti/index.php?yyyy=2017&mm=11&dd=19&nav_category=16&nav_id=1327138>

* Prilikom citiranja **blog objava** pored podataka o autoru, datumu objave i naslova, navodi se i datum kada je sajt posećen, internet adresa sajta.

**Primer:**

Cohen-Rottenberg, R. (2012, July 12). Caught inside a paradox: How cultural representations perpetuate disability stigma [blog post]. Retrieved October 12, 2022, from <http://www.disabilityandrepresentation.com/caught-inside-a-paradox-how-cultural-representations-perpetuate-disability-stigma/>

Jeremiah, D. (2007, September 29). The right mindset for success in business and personal life [Web log message]. Retrieved October 12, 2012, from <http://www.myrockcrawler.com>

Collins, F. (2016, June 23). Snapshots of life: Finding a cube for cancer [NIH director's blog]. Retrieved October 12, 2002, from https://directorsblog.nih.gov/

Varagić, D. (2017, 26. novembar). Zašto je važno da znate šta je (inter)net neutralnost? Pogledajte ovu sliku [blog objava]. Preuzeto 10. decembra 2020. sa http://www.draganvaragic.com/blog/zasto-je-vazno-da-znate-sta-je-internet-neutralnost-pogledajte-ovu-sliku/

* Za navođenje izvora sa **veb sajta** podatak o godini odnosi se na godinu kreiranja sadržaja, izmene teksta ili poslednje promene. Kada je autor nepoznat, navodi se naziv teksta/sadržaja, a kada je autor organizacija, citira se prema nazivu organizacije.

**Primer:**

Penn State Myths. (2006). Preuzeto 6. decembra 2011. sa <http://www.psu.edu/ur/about/myths.html>

Substance Abuse and Mental Health Services Administration (SAMHSA). (2008, February 15). Stop underage drinking. Retrieved October 12, 2012, from <http://www.stopalcoholabuse.gov>

* Za navođenje snimka sa **Jutjuba**, ime autora je ime korisnika koji je postavio snimak. U parentezi u tekstu navodi se takođe korisničko ime (npr. Asian Boss, 2020)

**Primer:**

Asian Boss. (2020, June 5). *World’s leading vaccine expert fact-checks COVID-19 vaccine conspiracy: Stay curious #22* [Video file]. Retrieved October 16, 2020 from, <https://www.youtube.com/watch?v=WQdLDMLrYIA>

Harvard University. (2019, August 28). *Soft robotic gripper for jellyfish* [Video file]. Retrieved October 16, 2020 from <https://www.youtube.com/watch?v=guRoWTYfxMs>

Yasserstain (2020, 21. decembar). Nemoj Biti Taj L1K - ZAKLJUČIVANJE OCENA. Preuzeto 22. decembra 2020. sa <https://www.youtube.com/watch?v=c8XiNudSbwg>

* Za navođenje **zakona i** drugih **propisa** navode se podaci o naslovu zakona i publikacija u kojoj je zakon objavljen (u kurzivu), broj publikacije u formi “br.“

**Primer:**

Zakon o javnom informisanju i medijima. *Službeni glasnik RS*, br. 83/2014 58/2015 i 12/2016 – autentično tumačenje)

Zakon o osnovama sistema obrazovanja i vaspitanja. *Službeni glasnik RS*, br. 88/2017 i 27/2018 – dr. zakoni.

* ***Nepublikovani radovi*** (npr. rezimei sa naučnog skupa, neobjavljene doktorske disertacije i sl., rukopisna građa) – ukoliko je takvo navođenje neophodno, treba navesti što potpunije podatke.

**Primer:**

Smederevac, S. (2000). *Istraživanje faktorske strukture ličnosti na osnovu leksičkih opisa ličnosti u srpskom jeziku* (Nepublikovana doktorska disertacija). Filozofski fakultet, Univerzitet u Novom Sadu, Novi Sad.

## FUSNOTE

U podbeleškama, tj. fusnotama, koje se označavaju arapskim brojevima, daju se samo komentari autora (footnotes, a ne endnotes, argumentativne). Fusnote ne treba često koristiti. Izuzetak u pogledu načina označavanja fusnote i njenog sadržaja jesu prve dve.

## SKRAĆENICE

Skraćenice treba izbegavati, osim izrazito uobičajenih. Skraćenice koje su navedene u tabelama i slikama treba da budu objašnjene. Objašnjenje (legenda) se daje ispod tabele ili slike.

## TABELE I GRAFIKONI

Treba da budu sačinjeni u *Word* ili nekom sa njim kompatibilnom formatu. Tabele i grafikone iz statističkih paketa treba prebaciti u *Word*. Isti podaci ne mogu se prezentovati i tabelarno i grafički. Isti podaci dati u tabeli ili na grafikonu ne smeju se ponavljati i u tekstu, već se može samo pozvati na njih.

Svaka tabela treba da bude centrirana i označena brojem, sa adekvatnim nazivom (font Times New Roman, veličina slova 10 pt). Broj tabele treba da bude napisan običnim slovima. Broj i naziv tabele nalaze se iznad tabele. Tabele ne smeju da sadrže vertikalne linije. Redovi tabele ne treba da budu razdvojeni linijama, ali zaglavlje tabele mora da linijom bude odvojeno od podataka. Horizontalne linije dozvoljene su i u okviru samog zaglavlja ukoliko to doprinosi preglednosti tabele. Vrednosti u tabelama treba da budu date u sredini kolone, sa decimalnim mestima pozicioniranim levim tabulatorom.

**Korektan prikaz tabele:**

*Tabela 1: Obuhvat varijanse u prostoru upitnika EPQ*

|  |  |  |  |
| --- | --- | --- | --- |
| Komponenta | Inicijalno rešenje | | |
| Karakteristični koren | Procenat varijanse | Kumulativni procenat |
| 1 | 3.76 | 37.65 | 37.65 |
| 2 | 1.45 | 14.50 | 52.16 |
| 3 | .93 | 9.35 | 61.52 |

**Nekorektan prikaz tabele:**

**Tabela 1.**

Obuhvat varijanse

|  |  |  |  |
| --- | --- | --- | --- |
| Komponenta | Inicijalno rešenje | | |
| Karakteristični koren | Procenat varijanse | Kumulativni procenat |
| 1 | 3,76 | 37,65 | 37,65 |
| 2 | 1,45 | 14,50 | 52,16 |
| 3 | ,93 | 9,35 | 61,52 |

**SLIKE (fotografije i grafikoni):** Slike treba slati u elektronskoj formi sa rezolucijom od najmanje 300 dpi. Ukoliko se koristi ilustracija iz štampanog izvora, nužno je pismeno odobrenje vlasnika autorskih prava. Naziv slike treba da bude prikazan ispod slike. Naziv slike daje se u formi koja se može ilustrovati primerom:

*Slika 1: Švarcov model univerzalnih ljudskih vrednosti*

## REZULTATI STATISTIČKIH TESTOVA

Rezultati treba da budu dati u sledećem obliku: *F*(1, 9) = 25.35, *p*< .001 i slično za druge testove (npr. χ²(5, *N* = 454) = 5.311, *p*> .10 ili *t*(452) = 2.06, *p*< .05). Treba navoditi manji broj konvencionalnih nivoa *p* (.05, .01 ili .001). Ukoliko je broj teorijski manji od 0 (npr. α, *r*, opterećenja u faktorskoj analizi, *p* nivo i sl.), nula se ne stavlja ispred tačke. Po pravilu, nazivi statističkih testova i oznaka treba da budu napisani u kurzivu, sem ako je reč o grčkim simbolima koji se ne pišu u kurzivu.

U skladu sa srpskim pravopisom, decimalne brojeve koji se spominju u samom tekstu treba pisati sa zarezom. Uvažavajući statističke konvencije, decimalne brojeve koji su sastavni deo statističkih testova (npr. *F* test,*t* test, χ² itd.), kao i u tabelama, treba pisati sa tačkom. Ukoliko je rad na engleskom jeziku, koristiti samo tačke.

1. Imejl adresa – navodi za svakog autora u zasebnoj fusnoti [↑](#footnote-ref-1)
2. Ako je rad nastao u okviru projekta, u fusnoti uz naslov rada navodi se ime i broj projekta. Npr.

   Rad je nastao u okviru projekta *Dijalektološka istraživanja srpskog jezičkog prostora* (178020), koji finansira Ministarstvo prosvete i nauke Republike Srbije. [↑](#footnote-ref-2)